Spillestederne landet over er så småt ved at slå dørene op igen for øregange, der skal forkæles med god musik. Alligevel kan man jo godt få lyst til at sidde derhjemme i stuen med benene oppe og nyde en kvalitetskoncert - og det er lige nøjagtig, hvad du kan, de kommende torsdage på TV2 Nord Salto. Fra torsdag 24. juni og de kommende otte torsdage sender vi nemlig en skøn perlerække af e-koncerter med Aalborg Symfoniorkester flankeret af skiftende danske musikere - altsammen sendt fra Musikkens Hus i Aalborg. Første koncert er med en af Danmarks dygtigste jazzsangerinder Sinne Eeg og basisten Thomas Fonnesbæk. Koncerten sendes fra klokken 19.50 - lige efter dine lokale nyheder. Derudover kan du blandt andre også opleve det prisbelønnede Katinka Band, der i 2017 blev kåret til 'Årets Håb' og i 2015 vandt DR's talentudviklingsprogram KarriereKanonen. Du kan glæde dig til taktfaste hits som Pulverkaffe og Dunjakke, der ifølge forsangeren Katinka har det klare mål at gøre hverdagen til en fest. Og så får du også fortkælet øregangene med koncerter med Aalborg Symfoniorkesters egen Jonas Ervolder Bové på blot 32 år. Hvad enten du er en klassisk connaisseur eller helt ny inden for genren, vil der derfor være musikalske vitaminer for enhver smag. Kan du ikke vente til på torsdag med at lytte til første koncert med jazzsangerinde Sinne Eeg og bassisten Thomas Fonnesbæk, kan du se koncerten allerede nu herunder. Husk, at du altid kan se vores programmer på tv2nord.dk/tv . VIDEO: Torsdagkoncert med Sinne Eeg & Thomas Fonnesbæk:

Opsummering:
De kommende otte uger får du hjemmekoncerter med Aalborg Symfoniorkester fra Musikkens Hus - på TV2 Nord Salto. Første koncert er torsdag 24. juni med jazzsangerinden Sinne Eeg.